Geir Frigård

Geir Arild Frigård (født 3. november 1970) er en norsk fotballtrener og tidligere fotballspiller.

Karriere 
Frigård er oppvokst i Vormsund i Nes kommune og spilte for  til han var 14 år. Ferden fortsatte via  til juniorlaget hos . Etter tre år på Lillestrøms juniorlag debuterte han for seniorlaget som innbytter i en seriekamp hjemme mot  8. oktober 1989. Han markerte seg sesongen etter da han 22. juli 1990 i en hjemmekamp mot  ble den første til å score fire mål i en kamp for Lillestrøm siden Tom Lund gjorde det hjemme mot  i september 1978.

I søken etter mer spilletid valgte Frigård etter 1992-sesongen å forlate Lillestrøm. Valget falt på  hvor han ble hentet inn for å erstatte toppscoreren i Elitserien, Kjell Roar Kaasa, som var solgt til Lyn. Frigård ble en umiddelbar suksess på Gjemselund. Han var sterkt delaktig i Kongsvingers gode innsats i UEFA-cupen med sine fem mål på fire kamper. Etter å ha slått ut  i første runde, ble Kongsvinger slått ut i andre runde med 1-3 sammenlagt mot den italienske storklubben . Frigård skåret målet da Kongsvinger klarte 1–1 i «hjemmekampen» på Ullevaal Stadion. 

Hans sterke høstsesong ble kronet med innkalling til landslagets tur til USA på nyåret. og interesse fra ,  og en klubb i Japan. I desember 1993 var Kongsvinger på tur til USA, der Frigård scoret lagets mål i et 1-2 tap i treningskamp mot s landslag. 
Frigård fikk sin landslagsdebut 15. januar 1994 som enslig spiss i et 1-2 tap for USA. Fire dager senere spilte han igjen enslig spiss i en 0-0 kamp mot  i San Diego. Landslagstrener Egil Olsen beskrev Frigård som en spisstype med våkent blikk for gjennombrudd, flink uten ball, er rask, løper riktig og med et meget bra tilslag. Olsen så Frigård som en alternativ spisstype til de mer langsomme spisstypene de etablerte Gøran Sørloth og Jan Åge Fjørtoft representerte. 

Til landslagets treningskamp 9. mars 1994 mot  på bortebane, fikk Frigård en ny mulighet til å vise seg fram før uttaket av troppen til sommerens VM. Frigård spilte de siste ti minuttene som innbytter for Jan Åge Fjørtoft i en kamp som endte med 3–1 seier til Norge. Selv om Frigård ble utelatt fra landslagstroppen til VM i 1994, var han tilbake i varmen allerede til landslagets oppvisningskamp mot  i august da han fikk spille siste omgangen av kampen i spann med Frank Strandli på topp, og bidro til 3–1 seier med én scoring.

I den første kvalifiseringskampen til EM i 1996 kom Geir Frigård inn som innbytter med tyve gjenstående spilleminutter og scoret kampens eneste mål to minutter før full tid mot  på Ullevaal stadion. Neste EM-kvalifiseringskamp 12. oktober 1994 hjemme mot  kom Frigård inn som innbytter tretten minutter før full tid i en kamp som endte med stillingen 1–1. Kampen viste seg å bli hans siste offisielle kamp på landslaget, selv om han scoret et av landslagets to mål da  ble beseiret 2–0 i en treningskamp på Lerkendal 26. oktober 1994.

Fremstøt fra Rosenborg,  og  ble avslått på høsten 1994 med beskjed om at Frigård ikke er til salgs for norske toppklubber. Likevel lykkes Lillestrøm etter 1994-sesongen å kjøpe ham tilbake fra Kongsvinger, hvor han hadde vært klubbens toppscorer begge sesongene han hadde spilt der.

Første sesong tilbake i Lillestrøm slet Frigård med å leve opp til forventningene. Sesongen derpå gikk mye bedre med femten mål for et Lillestrøm-lag som endte sesongen på andreplass på serietabellen. 1997-sesongen ble en nedtur for Frigård som befant seg mye på benken for et lag som slet.

Per Brogeland, som tidligere hadde trent Frigård i Kongsvinger og Lillestrøm, hentet ham i 1997 til østerrikske  der han var nyansatt trener. I sin første sesong hos LASK endte laget midt på tabellen i den østerrikske toppdivisjonen. Til tross for at Frigård debuterte for klubben først i den tiende serierunden ble han med 23 scorede mål toppdivisjonens toppscorer. Hos LASK spilte også nordmennene Vidar Riseth og Rune Tangen. Da 97/98-sesongen nærmet seg slutten fikk Brogeland beskjed av klubbpresident Wolfgang Rieger om at han ikke ville få fornyet kontrakten med klubben. Ettersom LASK etter hvert befant seg i en økonomisk krise som følge av at Rieger plutselig forsvant, måtte klubben selge unna spillere. 

Den tyske 2. Bundesliga-klubben Tennis Borussia Berlin kjøpte Frigård 13. januar 1999 for 3 millioner mark. Overgangssummen gjorde ham til det dyreste spillerkjøpet i klubbens historie. Frigård startet lovende med mange scoringer i treningskampene i vinterpausen. Da klubbens ambisjon om opprykk til Bundesliga ikke ble nådd, ble Frigård uønsket av trener Winfried Schäfer som var ansatt i april 1999.

1999/00-sesongen tilbragte Frigård på utlån til franske . Det ble mange innhopp for Frigård, som bare spilte tre kamper fra start for det nyopprykkede laget som endte sesongen på en overraskende femteplass i Ligue 1.

Sommeren 2000 hentet LASK Linz ham tilbake til østerriksk fotball. 2000/01-sesongen endte med nedrykk for LASK, til tross for at Frigård med femten mål endte på tredjeplass på toppscorerlisten.

Belgiske  vant sommeren 2001 kampen mot SV Salzburg om Frigårds signatur etter at han valgte forlate LASK etter deres nedrykk.

Frigård kom til Ham-Kam fra Lierse før 2004-sesongen og debuterte for klubben mot Sogndal i første serierunde samme år. Han ble toppscorer i Ham-Kam med ni mål i 2004. Han fikk ikke spille like mye i 2005-sesongen, særlig ikke etter at Markus Ringberg kom til klubben. Da sesongen var over, gikk han til 2.-divisjonslaget Eidsvold Turn, hvor han ble i to sesonger før han la opp som fotballspiller i november 2007.

Han ble 21. mai 2020 presentert som ny assistenttrener for Hamarkameratene. 7. august 2020 ble han midlertidig hovedtrener etter at Espen Olsen gikk tilbake til sin rolle som sportssjef.  15. august 2020 ble han igjen assistenttrener etter at Kjetil Rekdal ble ansatt som ny hovedtrener.

Rosenborg 
Den 20. desember 2021 ble han ansatt som assistenttrener for . Den 16. juni 2023 ble  enige med Rekdal og Frigård om å avslutte samarbeidet.

Spillerkarriere 

* Kun seriekamper.

Referanser

Eksterne lenker 
 
 Geir Frigård hos Fussballdaten
 HamKam.no – Spillerprofilen til Frigård hos Hamarkameratene
 Sportskontoret.no – Artikkel om Geir Frigård

Norske fotballspillere
Norske landslagsspillere i fotball for herrer
Norske fotballspillere i Østerrike
Norske fotballspillere i Tyskland
Norske fotballspillere i Frankrike
Norske fotballspillere i Belgia
Fotballspillere for Lillestrøm SK
Fotballspillere for Kongsvinger IL Toppfotball
Fotballspillere for LASK Linz
Fotballspillere for Tennis Borussia Berlin
Fotballspillere for HamKam
Fotballspillere for Eidsvold Turn
Fotballspillere for KV Lierse
Personer fra Nes kommune i Akershus